***Паэма Я.Коласа “Сымон- музыка”***

***Першая частка***

*1. З першых старонак паэмы Сымонка характарызуецца як хлопчык:* 1) чуллівы; 2) уражлівы; 3) палахлівы; 4) летуценны; 5) нястрыманы; 6) гарэзлівы; 7) дапытлівы.

*2. Сымонка любіў бавіць час:* 1) дома, у роднай хаце, з маці і бацькам; 2) на ўлонні прыроды, у полі; 3) на марскім беразе, слухаючы чаек; 4) у гульнях з аднагодкамі, слухаючы гукі прыроды; 5) у адзіноце, слухаючы гукі прыроды.

*3. Перад кім Сымонка ўпершыню адкрыў душу?* 1) перад маці і бацькам; 2) перад сябрам, суседскім хлопчыкам; 3) перад дзедам Курылам; 4) перад дзедам Данілам; 5) перад музыкантам Галыгам.

*4. Хто першы заўважыў талент Сымонкі, загаварыў пра вучобу, кнігу?* 1) музыкант Галыга; 2) дзед Даніла; 3) дзед Курыла; 4) дзед-жабрак; 5) родны бацька.

*5. Дзед Курыла падарыў таленавітаму хлопцу:* 1) віяланчэль; 2) дудку-весялушку; 3) скрыпачку; 4) бубен; 5) балалайку.

*6. Ці важна, у якой сям’і нарадзіўся наш герой?* 1) не, не важна, бо на яго талент сям’я ніяк не паўплывала; 2) вельмі важна, бо нарадзіўся ў беднай сям’і, а талент яго не было каму заўважыць, развіць; 3) важна, таму што ў беднай сям’і патрэбны быў хлопец умелы, практычны, гаспадарлівы.

*7. Сымон схільны да філасофскіх разважанняў. Гэта пацвярджаюць:* 1) пытанні, якія ён задаваў дзеду Курылу: “Ці чуе зямля боль?”, “Адкуль усё бярэцца?” і інш.; 2) яго думкі наконт непадобнасці дрэў у лесе; 3) развагі пра таямнічыя гукі прарочага звона; 4) яго роздум пра жыццё і смерць, пра душу чалавека пасля смерці дзеда Курылы.

*8. Як духоўны запавет і ўдзячнасць таленавітаму хлопцу ўспрымаецца развітальны падарунак дзеда Курылы. Гэта:* 1) сяміструнная гітара; 2) залатыя манеты-талеры; 3) новая пастушковая пуга; 4) новыя боты і плашч; 5) скрыпка.

*9. Як падарунак дзеда Курылы змяніў жыццё хлопца?* 1) На Сымона глядзелі неяк ласкавей, усе запрашалі пайграць на вечарынках, святах; 2) Сымон паступае ў музычную школу, яму выплочваюць стыпендыю; 3) разам з іншымі музыкантамі Сымон арганізаваў квартэт, з якім ездзіў на гастролі; 4) дома да Сымона пачалі ставіцца з павагай, марылі, што талент хлопца дапаможа сям’і, прынясе капейку ў хату.

*10. Хлопец пакідае родны дом. Ён у выгнанні. Па якой прычыне?* 1) Сымонка шмат зарабляў граннем, але ўсе грошы не аддаваў, бо збіраў на паступленне ў кансерваторыю; 2) Аднойчы гуляў з агнём і ледзь не спаліў хату, яго выгналі; 3) Сымонка сам чакаў зручнага выпадку, каб збегчы з хаты, дзе яго папракалі куском хлеба; 4) ён не ўратаваў авечы гурт ад ваўкоў, хоць і крычаў, клікаў на дапамогу; 5) на пашы Сымонка зноў аддаўся сваім марам, а авечак скралі злодзеі.

***Другая частка***

*1. З кім або чым Я.Колас параўноўвае Сымонку ў выгнанні?* 1) са звонам, які імкнецца граць на карысць людзям, абуджаць іх; 2) з жаўруком, што спявае ў полі, кліча вясну; 3) з сонечным промнем, які заблукаў сярод хмар.

*2. Хлопчык ідзе на могілкі, да магілы дзеда Курылы. Там ён:* 1) плача, згадваючы спагадлівага, добрага дзядулю, які адзіны яго разумеў; 2) хоча перачакаць навальніцу ў старым склепе; 3) заснуў нарэшце ў знямозе і стоме і ў сне ўбачыў дзеда, пачуў сумныя спевы, мелодыю.

*3. Хлопец гоніць ад сябе думку вярнуцца дадому, бо:* 1) баіцца новага пакарання бацькоў; 2) ён не знойдзе ўжо дарогі дадому, таму што заблукаў вандруючы; 3) не хоча “здзек цярпець і спіну гнуць”; 4) воля і свабода даражэйшыя за ўсё.

*4. Сымон здарожыўся, стаміўся, трэба падсілкавацца. Дзеля гэтага ён:* 1) пачуўшы пах блінцоў каля адной вёскі, просіцца ў хату на начлег; 2) ідзе ў прыдарожную карчму; 3) просіць міластыню на паперці; 4) вырашае накапаць у полі бульбы, раскласці вогнішча, напячы бульбы і падсілкавацца.

*5. Чаму падарожны жабрак кліча Сымона хадзіць па вёсках і жабраваць?* 1) гэты чалавек літасцівы і чуллівы, ён не мог кінуць у бядзе хлопца; 2) жабрак зразумеў, пачуўшы гранне хлопца, што яго можна выкарыстаць, людзі будуць больш падаваць; 3) жабрак быў ужо стары, і ў яго нікога не было з родных, ён хацеў пакінуць хлопцу сваю маёмасць, спадчыну.

*6. Сымонка і дзед-жабрак зараблялі на жыццё наступным чынам:* 1) дзед спяваў жабрацкія песні, а музыка яму акампанаваў, грошы людзі кідалі ў торбу ці шапку дзеда; 2) Сымонка граў асобна ад дзеда, а потым яны сустракаліся і дзялілі набытае; 3) дзеду мала чаго было патрэбна ў жыцці, і ён клапаціўся пра Сымона, аддаваў яму ўсё смачнае, нават справіў новае адзенне.

*7. У дзеда-жабрака была ўласная філасофія жыцця, у аснове якой наступныя перакананні:* 1) трэба паважаць людзей, ставіцца да іх з павагай, па-добраму, быць шчырым; 2) хоць і быць жабраком, але любіць і шанаваць волю, свабоду, не скарацца цяжкасцям жыцця; 3) у грамадстве трэба ведаць сваё месца, жабрак заўсёды павінен мець жабрачы выгляд і жаданні; 4) трэба быць “зверам сярод звяроў”, а “між авечачак – ягняткам”.

*8. Што апісана аўтарам у наступных радках паэмы і якая роля гэтага апісання:* **“…і варушацца клубы іх, / Як жывыя, / І сівыя, / Нібы голавы на шыях / Нейкіх волатаў дзіўных, / З багна неба пасланых, / Ды, як змей многагаловы, / Націскаюцца цяжэй; / Глушыць землю шум іх мовы…?** 1) Гэта апісанне навальніцы. Яно папярэднічае важным зменам у жыцці Сымона – знаёмства з Ганнай; 2) Гэта ўрывак з казкі, пачутай аднойчы Сымонам ад дзеда Курылы. Яна (казка) прадвяшчае хуткі палон хлопца.

*9. Аднойчы ўражлівы Сымонка расчуліўся і заплакаў. Па якой прычыне?* 1) У лесе, калі ўцёк ад дзеда-жабрака; 2) Над ракой, пад ніцымі вербамі, калі прыгадаў сваю родную вёску, бацькоў; 3) У сялянскай хаце, калі зайшоў туды разам з дзедам, каб перачакаць навальніцу. Хлопцу стала сорамна: гаспадар вінаваціў яго за тое, што збег з бацькоўскай хаты.

*10. Чаму Сымону не спіцца на сенавале:* 1) Хоча дачакацца, пакуль засне жабрак, каб уцячы; 2) Ён уражаны прыгажосцю ночы пасля навальніцы, рукі яго самі цягнуцца да скрыпкі; 3) Сымонка згадвае дзяўчыну Ганю, якая з цікавасцю слухала яго гранне яшчэ ў хаце. Вобраз яе, “нібы зорачка ў тумане”, вабіў і клікаў.

***Трэцяя частка***

*1. Якія новыя матывы лірыкі дамінуюць у аўтарскім адступленні на пачатку 3-й часткі?* 1) “Гэй, адвечныя курганы, / Сведкі прошласці глухой! / Кім вы тут панасыпаны?” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 2) “Дзе ж у свеце / Край другі такі знайсці, / Дзе б магла так, поруч з смеццем, / Гожасць пышная расці?” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 3) “З двух бакоў “айцы” дубінай / Заганялі нас у рай! / Кроў лілася ручаямі, / Здрада чорная расла, / Што панамі і ксяндзамі / Ў сэрцы кінута была” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; 4) “І без жалю капытамі / Конь казацкі тут ступаў, / І збажынку з ярынамі / Талачыў і драсаваў” \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*2. Галоўны герой пасля ўцёкаў ад дзеда-жабрака і развітання з Ганнай прыблукаў:* 1) у родны дом; 2) у Вільню; 3) на чыгуначную станцыю; 4) у карчму.

*3. Чаму карчма Шлёмы была папулярная ў народзе?* 1) Шлёма прымаў за грошы ўсіх: і сялян, і шляхцічаў; 2) мог даць пітво і ежу напавер; 3) карчмар даваў слушныя парады наведвальнікам; 4) бясплатна і без выгоды для сябе мог прыняць чалавека.

*4. Чым займаўся Сымон у карчме?* 1) вучыўся грамаце ў вясковага дарэктара; 2) з раніцы да вечара ўдасканальваў сваё майстэрства грання на скрыпцы; 3) па загадзе Шлёмы займаўся гаспадарчымі справамі; 4) іншы раз граў для заезджых паноў; 5) часам крыўдаваў на сыноў Шлёмы – Хаіма і Абрама, – якія без дазволу бралі скрыпку; 6) цярпеў незлабівыя кпіны Яхіма – хлопца пры кухні; 7) “вызваляе скрыпку з палону”; 8) піша лісты да каханай Ганны.

*5. Як узбагаціўся талент хлопца ў гэты час? Ці на карысць пайшло жыццё ў карчме?* 1) Так, безумоўна. Хлопец шмат чаму навучыўся: весці гаспадарку, падаваць на стол і інш.; 2) Канечне, ён мог навучыцца ў Шлёмы камерцыі. Сымонка хацеў стаць карчмаром; 3) Сымонка ў карчме сабраў неабходныя для паступлення ў кансерваторыю грошы; 4) Талент яго толькі марнаваўся, Сымонка вымушаны быў займацца чорнай работай; 5) Шлёма не клапаціўся пра творчы рост маладога музыкі, нават забіраў у яго скрыпку.

*6. Перад тым як уцячы з карчмы, Сымонка:* 1) “ратуе” сваю скрыпку, якую замкнуў у шафе Шлёма; 2) прадае скрыпку, каб былі грошы на далейшае падарожжа; 3) абдумвае план уцёкаў; 4) дазнаецца, што ад Шлёмы, звёўшы каня, уцёк Яхім; 5) выводзіць уначы каня са стойла; 6) назапашвае харчы.

*7. Пры якіх абставінах адбылася другая сустрэча Сымона і Ганны?* 1) Сымон убачыў каханую ў лесе, яна спала; 2) пасля ўцёкаў стомлены Сымон заснуў у лесе, і яго выпадкова ўбачыла Ганна, якая збірала суніцы; 3) Сымонка казаў Ганне, што прадчуваў сустрэчу, штосьці цягнула ў лес; 4) яны сустрэліся ў хаце Ганны.

*8. З чым параўноўвае лёс Ганны і Сымона аўтар, апісваючы іх другую сустрэчу?* 1) з дзвюма каляінамі ў полі; 2) з дзвюма струнамі; 3) з птушкай каняй; 4) з дзвюма зоркамі; 5) з адзінокім дубам.

***Чацвёртая частка***

*1. Пасля расстання з каханай адбылася яшчэ адна важная падзея на жыццёвым шляху Сымона:* 1) ён сустракаецца, як было раней дамоўлена, у лесе з музыкам Галыгам, з якім пазнаёміўся яшчэ ў карчме; 2) выпадкова знаёміцца з лесніком – дзедам Данілам; 3) выпадкова сустракаецца з князем, які выехаў з іншымі панамі на паляванне.

*2. Ці ўразіла паноў гранне хлопца? У чым гэта праявілася?* 1) так, вельмі, яны дзівіліся прыроднаму, самабытнаму таленту, былі нават зачараваны граннем; 2) не, гранне Сымона іх не вельмі ўразіла, бо чулі і лепшае выкананне. А хлопца ўзяў з сабой князь толькі для пацехі; 3) пан, уражаны талентам хлопца, падарыў яму срэбраны рубель; 4) пан зняў з сябе сурдут і накінуў на плечы Сымону.

*3. Шмат што пабачыў юнак па дарозе ў палац. Вызначце з вышэйпрыведзенага шэрагу найбольш важныя праблемы, якія закранае аўтар:* 1) раскоша, багацце адных і жабрацкае існаванне іншых; 2) сацыяльная няроўнасць, размежаванне на класы; 3) нацыянальная няроўнасць; 4) пераемнасць пакаленняў.

*4. Якую заўвагу робіць вясковаму музыку княжацкі капельмайстар пан Галыга?* 1) што скрыпка, маўляў, не яго інструмент, яму лепш граць на мандаліне; 2) пан Галыга быў вельмі ўражаны граннем, ніякіх заўваг не было; 3) заўважыў, што бракуе тэхнікі выканання; 4) Галыга паказаў хлопцу нотную грамату (вельмі здзівіўшы яго) і сказаў, што гэтаму неабходна вучыцца.

*5. Што магло ўтрымаць Сымона ў князя?* 1) прыгажосць палаца, раскоша, убранства; 2) добрае, якаснае харчаванне, шыкоўная вопратка; 3) спадзяванні на далейшую вучобу ў галіне музыкі, на дапамогу ў авалоданні нотнай граматай; 4) хлопцы-музыкі, якім падабалася выкананне Сымона і якія моцна з ім пасябравалі.

*6. Сымон захапляецца прыгажосцю старажытнага парка. Там ён аднойчы:* 1) прыгадаў лес, дзе сустрэўся з любай Гануляй, яе самую; 2) сустрэў княжацкую дачку-прыгажуню, для якой граў на скрыпцы паланэзы; 3) лавіў матылёў і стракоз; 4) выпадкова сустрэў каханую Ганну.

*7. Свет не без добрых людзей. Сымон моцна пасябраваў у замку з:* 1) капельмайстрам Галыгам; 2) дзедам Данілам; 3) з княжацкай дачкой; 4) са студэнтам кансерваторыі.

*8. Вартаўнік княжацкага парка дзед Даніла быў родам:* 1) з-пад Вільні; 2) з-пад Кракава; 3) з Паволжа; 4) з-пад Мазыра.

*9. Якім чынам апынуўся Даніла ў князя?* 1) князь, калі быў на Палессі, заўважыў яго здольнасці паляўнічага. Даніла добра выступіў на спаборніцтвах-турніры па стральбе; 2) аднойчы на паляванні Даніла выратаваў князю жыццё, калі на князя ледзь не наваліўся мядзведзь; 3) дзед Даніла быў раней княжацкім егерам, пастаўляў у замак розную дзічыну з Палесся. А калі пастарэў, застаўся ў князя; 4) калі князь вандраваў па Палессі, на яго экіпаж напала зграя ваўкоў. Дзед Даніла якраз там паляваў, падаспеў на дапамогу і забіў важака зграі.

*10. Што было агульнага ва ўспрыманні прыроды Сымонам і дзедам Данілам?* 1) абодвух ядналі спажывецкія адносіны да прыроды. Яны былі сялянамі і добра ведалі, што лес дае пушніну, драўніну, мёд і г.д.; 2) абодва верылі ў тое, што лес мае свой нораў, што пушчанскія нетры хаваюць розныя таямніцы; 3) яны адухаўлялі лес, лічылі яго жывым.

*11. Падчас размовы ў парку Сымон і Даніла разважаюць:* 1) пра далейшую вучобу Сымона ва ўніверсітэце; 2) пра яго бацькоў; 3) пра таямнічыя гукі дзесьці ў нетрах пушчы – знакі будучых перамен; 4) задаюцца пытаннямі пра сацыяльную няроўнасць, размежаванне ў свеце на бедных і багатых.

*12. Сымонка згаджаецца жыць у дзеда Данілы, таму што:* 1) дзедава альтанка вабіла сваім экзатычным выглядам – партрэты, баявыя трафеі на сценах, даспехі, эброя на дыванах і інш.; 2) гэта ўтульная сялянская хата, звыклая Сымону; 3) Сымон быў салідарны са старэйшым сябрам – не хацеў жыць сярод чэлядзі, якая выслужваецца.

*13. Даніла шмат цікавага распавядаў хлопцу:* 1) у сцены замка маглі замуроўваць жывых людзей, каб будынак захоўваўся; 2) казаў, што ў сцены замка ўмураваны адмысловыя гаршчкі, каб падслухоўваць; 3) пра пахавальную працэсію, дзе ў труне манахі нясуць чыюсьці галаву; 4) пра чорных манахаў, якія носяць нейкі абраз; 5) пра Чорную панну, якая з’яўляецца раз-пораз у замку.

*14. У самым глухім кутку парка, за возерам, героі чулі:* 1) таямнічыя гукі звона, што нібы склікаў народ на веча; 2) дзіўныя гукі, нібы хтосьці, нейкі таямнічы дрывасек сячэ лес – дрэвы ж застаюцца цэлымі; 3) чулі плач і лямант жаночы і дзявочы ад возера. То былі русалкі.

***Пятая частка***

*1. Гэтыя гукі прадказваюць:* 1) хуткія перамены ў жыцці герояў; 2) блізкі канец свету; 3) хуткае вяселле Ганны і Сымона; 4) перамены, звязаныя з гістарычным лёсам беларускага народа; 5) хтосьці набліжае канец парка, замка, валадарання князя.

*2. У пачатку 5-га раздзела Я.Колас апісвае змаганне-бойку дзвюх стыхій: ветру і марозу. А мірыць іх:* 1) сонца; 2) адзінокі сонечны прамень; 3) надыходзячая вясна; 4) ясны месячык.

*3. У князя адбыўся баль і банкет. Запрасілі як музыку і Сымона. З якім вядомым творам можна параўнаць гэтую сцэну?* 1) “Новая зямля” Я.Коласа; 2) “Бярозка” Ядвігіна Ш.; 3) “Магіла льва” Я.Купалы; 4) “Курган” Я.Купалы.

*4. Якую легенду-быль расказаў Сымон князю ў адказ на пытанне, пра што граў юнак?* 1) пра сваю гаротную долю выгнанніка з роднай хаты; 2) пра прыгажосць княжацкага палаца і таямніцы парка; 3) распавёў легенду пра жалудок, адзінага сыночка паміраючага дуба, які для пацехі, стрэліўшы, збілі з галінкі; 4) легенду-паданне пра чароўнага асілка.

*5. Якая прымаўка-выснова Сымона адрасавана панству?* 1) што пасееш, тое і пажнеш; 2) на чужы раток не накінеш платок; 3) рэшатам вады не наносіш; 4) хто зло-няпраўду сее, пажынае ліха; 5) будзе і на нашай вуліцы свята; 6) загляне сонца і ў наша аконца.

*6. Колькі гадоў прабыў юнак у княжацкім палацы?* 1) 10 гадоў; 2) 2 гады; 3) 3 гады; 4) 1 год і 6 месяцаў.

*7. Хто звяртаецца да Сымонкі з іранічнымі словамі:* ***“Ну, што скажа нам музыка, саматужны мой Шапен”****?* 1) князь; 2) княжацкі капельмайстар; 3) дзед Даніла; 4) бацька Сымона; 5) Ганна.

*8. Пра якое жаданне дзеда Данілы ведаў Сымон?* 1) Даніла хацеў узначаліць народнае паўстанне; 2) хацеў разгадаць таямніцы замка; 3) імкнуўся на радзіму: хацеў там знайсці апошні прыстанак.

*9. У паэме ёсць водгулле нацыянальна-вызваленчай барацьбы, народных выступленняў супраць прыгнятальнікаў. Якія эпізоды, карціны твора сведчаць пра гэта?* 1) забойства князя; 2) да Сымона прыходзіць пасланец ад Кастуся Каліноўскага, каб арганізаваць паўстанне; 3) высветлілася, што дзед Даніла – паплечнік легендарнага Вашчылы і рыхтуе паўстанне; 4) нябёсы сярдуюць, нібы выказваюць народны гнеў, насылаюць навальніцу з маланкамі на вежу княжацкага палаца.

*10. Пра якога майстра ідзе гаворка ў наступных радках:* ***“Тут цукровыя чароты, / Лісце буйнае дубоў, / Спелых нівак пазалота, / Сноп нажатых каласоў; / Тут пляцёнкі-завітушкі, / Стрэлы гонкія, шчыт, лук, / Тут і пер’е райскай птушкі, / І ўсялякіх многа штук \_\_\_\_\_\_\_\_\_\_\_\_\_\_\_\_\_\_\_\_\_\_\_***

*11. Куды ўглядаецца Ганна, каб пабачыць сваё аблічча?* 1) у люстэрка-трумо ў сваёй хаце; 2) у люстраную гладзь ляснога возера; 3) у лужынку, што ў гаёчку; 4) у шыбку.

*12. Да Ганны заляцаюцца, клічуць у жонкі. Хто і каму гаворыць наступныя словы:* ***“Ой, глядзі, змяняеш быка, / Ды змяняеш на індыка. / Хіба зловіш ветру ў полі? / Вецер ветрам быў і будзе”****:* 1) Ганна гаворыць Сымону, калі дазнаецца пра яго сустрэчы з дачкой князя; 2) гаворыць ганарлівай дзяўчыне раззлаваны адмовай Дамянік; 3) гаворыць маці Ганны; 4) гаворыць Ганне заможны жаніх Кандрат.

*13. Хто такі Дамянік?* 1) зух, рызыкант, ганарлівы хлопец, які жадаў зламіць волю Ганны; 2) гэта, бясспрэчна, адмоўны персанаж. Ён хацеў пацешыцца з дзяўчыны, а потым кінуць яе. Але ж атрымалася, што ён закахаўся ў яе да вар’яцтва; 3) Дамянік – гэта малады паніч, які шчыра кахаў Ганну; 4) Гэта чараўнік, які прыняў аблічча Сымона, каб заляцацца да Ганны.

*14. Да каго па дапамогу ідзе амаль звар’яцелы ад кахання Дамянік?* 1) да бацькоў панскага роду, каб прызнацца ім, што пакахаў сялянку; 2) да княжацкага чарнакніжніка; 3) да вядомай варажэі – бабкі Аршулі; 4) да касцёла прасіць парады і дапамогі ў ксяндза Станіслава.

*15. Што ўбачыў у час варажбы Дамянік?* 1) убачыў на вадзе, што Ганна падае руку таму, хто ідзе з лесу; 2) убачыў у люстэрку сябе, забітага незнаёмцам; 3) убачыў, як Ганна слухае скрыпача і пляскае ў далоні.

*16. Дамянік цікуе за Ганнай, нарэшце падпільноўвае, гоніцца за ёй. Дзе хаваецца дзяўчына?* 1) паспела забегчы ў хату да маці і бацькі; 2) схавалася ў дупле вялізнага дуба; 3) да смерці напужаная дзяўчына схавалася ў жыце.

*17. У чым прычына, хто вінаваты, што Ганна злякалася, цяжка захварэла, памутнеў яе розум?* 1) бабка-варажэя, што наслала на яе хваробу; 2) Сымон, што на доўгі час пакінуў яе; 3) бацькі, якія хацелі выдаць дачку за нялюбага; 4) Дамянік, які моцна перапужаў дзяўчыну.

*18. Што вярнула да жыцця Ганну?* 1) гарачае пачуццё да яе каханага Сымона; 2) яшчэ адна варажба бабкі; 3) вядомыя лекары, якіх паклікаў Сымон; 4) Ганна ачуняла пасля гаючага грання і спеваў Сымона-музыкі.